ORI จัดงานวิ่ง “Origin Family Run 2020”
ORI จัดงานวิ่ง “Origin Family Run 2020” เพื่อน้องมูลนิธิ ซี.ซี.เอฟ
13 ก.พ. 2563

คณะผู้บริหารระดับสูง บริษัท ออริจิ้น พร็อพเพอร์ตี้ จำกัด (มหาชน) หรือ ORI นำโดย พีระพงศ์ จรูญเอก ประธานเจ้าหน้าที่บริหาร พร้อมด้วย อารดา จรูญเอก ประธานอำนวยการ ร่วมเปิดกิจกรรมงานวิ่ง “Origin Family Run 2020” (ออริจิ้น แฟมิลี่ รัน 2020) เพื่อส่งเสริมเรื่องการดูแลสุขภาพด้วยการวิ่งออกกำลังกาย และเสริมสร้างความสัมพันธ์ครอบครัว พร้อมแบ่งปันความรักและคืนกำไรสู่สังคม
โดยรายได้ส่วนหนึ่งหลังหักค่าใช้จ่าย จำนวนเงิน 100,000 บาท (หนึ่งแสนบาทถ้วน) มอบให้แก่มูลนิธิ ซี.ซี.เอฟ เพื่อเด็กและเยาวชน ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี เพื่อมอบโอกาสแก่เด็กๆ ที่ยากจนให้ได้รับการพัฒนาคุณภาพชีวิตที่ดียิ่งขึ้น โดยมีนักวิ่งตอบรับเข้าร่วมกิจกรรมกันอย่างคับคั่งท่ามกลางบรรยากาศอบอุ่นและสนุกสนาน ณ สวนหลวง ร.9 บริเวณประตูดาวเรือง เมื่อวันเสาร์ที่ 8 กุมภาพันธ์ 2563